CELEX: 32020D0155
Language: da
Date: 2019-10-24 00:00:00
Title: Rådets afgørelse (FUSP) 2020/155 af 24. oktober 2019 om undertegnelse og indgåelse på Unionens vegne af aftalen mellem Den Europæiske Union og Den Føderale Republik Somalia om status for Den Europæiske Unions kapacitetsopbyggende mission i Somalia (EUCAP Somalia)

6.2.2020   
               
               
                  DA
               
               
                  Den Europæiske Unions Tidende
               
               
                  L 34/3
               
            
         RÅDETS AFGØRELSE (FUSP) 2020/155
         af 24. oktober 2019
         om undertegnelse og indgåelse på Unionens vegne af aftalen mellem Den Europæiske Union og Den Føderale Republik Somalia om status for Den Europæiske Unions kapacitetsopbyggende mission i Somalia (EUCAP Somalia)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 16. juli 2012 afgørelse 2012/389/FUSP (1) om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR).
                  
               
                     (2)
                  
                  
                     Artikel 8 i afgørelse 2012/389/FUSP bestemmer, at EUCAP NESTOR's og dens personales status, herunder i givet fald privilegier, immuniteter og yderligere garantier, der er nødvendige for, at EUCAP NESTOR kan gennemføres og fungere smidigt, skal fastlægges i en aftale, der indgås i henhold til artikel 37 i traktaten om den Europæiske Union og i overensstemmelse med proceduren i artikel 218 i traktaten om Den Europæiske Unions funktionsmåde.
                  
               
                     (3)
                  
                  
                     Premierministeren for Den Føderale Republik Somalias føderale overgangsregering bekræftede den 15. juli 2012 i en skrivelse til Unionens højtstående repræsentant for udenrigsanliggender og sikkerhedspolitik, at de rettigheder og forpligtelser, der er indeholdt i aftalen om status for den EU-ledede mission, Atalanta, der blev indgået den 31. december 2008, også skal gælde for EUCAP NESTOR og dens personel, lokaler og materiel.
                  
               
                     (4)
                  
                  
                     Den 12. december 2016 besluttede Rådet ved afgørelse (FUSP) 2016/2240 (2), at EUCAP NESTOR bør fokusere på at bistå Somalia med at styrke sin kapacitet inden for maritim sikring for at sætte det i stand til at håndhæve søretten mere effektivt. Ved afgørelse (FUSP) 2016/2240 blev navnet EUCAP NESTOR ændret til EUCAP Somalia. Det syntes derfor hensigtsmæssigt at indgå en formel aftale med Den Føderale Republik Somalia om status for missionen, specifikt for EUCAP Somalia.
                  
               
                     (5)
                  
                  
                     Den 12. april 2018 vedtog Rådet en afgørelse om bemyndigelse til at indlede forhandlinger med Den Føderale Republik Somalia om en aftale om status for Den Europæiske Unions kapacitetsopbyggende mission i Somalia (EUCAP Somalia).
                  
               
                     (6)
                  
                  
                     Der er forhandlet en aftale om status for EUCAP Somalia i Den Føderale Republik Somalia mellem Unionen og Den Føderale Republik Somalia.
                  
               
                     (7)
                  
                  
                     Aftalen bør godkendes på Unionens vegne —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Den Føderale Republik Somalia om status for Den Europæiske Unions kapacitetsopbyggende mission i Somalia (EUCAP Somalia) (»aftalen«) godkendes herved på Unionens vegne.
            Teksten til aftalen er knyttet til denne afgørelse.
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 24. oktober 2019.
            
               
                  På Rådets vegne
               
               A.-K. PEKONEN
               
                  Formand
               
            
         
         
            (1)  Rådets afgørelse 2012/389/FUSP af 16. juli 2012 om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (EUT L 187 af 17.7.2012, s. 40).
         
            (2)  Rådets afgørelse (FUSP) 2016/2240 af 12. december 2016 om ændring af afgørelse 2012/389/FUSP om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (EUT L 337 af 13.12.2016, s. 18).